PMIndiaData/PMIndiaSum huggingface dataset:
মন্ত্রীমন্দলনা ভারত অমসুং দেনমার্ক্কী মরক্তা মেরিতাইম ইসুশিংদা য়ানা ৱারোল অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং দেনমার্ক্কী মরক্তা মেরিতাইম ইসুশিংদা য়ানা ৱারোল অয়াবা পীখ্রে। য়ানা ৱারোল অসি ২০১৯গী জনুৱারিদা ভারত্তা দেনমার্ক্কী ভি.ভি.আই.পি.গী খোংচৎ মনুংদা খুৎয়েক পীননবা প্রপোজ তৌরি। কানবশিং য়ানা ৱারোলশিং খুৎয়েক পীনবনা বাইলেতরেল কোলাবোরেসনগীদমক এরিয়াশিংগী এক্সপ্লোর তৌনবগীদমক লৈবাক অনিগী ওইবা লম্বী শেম্লগনি: ভারত অমসুং দেনমার্ক্কী মেরিতাইম সেক্তরশিংগী মরক্তা ক্রোস–বোর্দর কোওপরেসন অমসিং ইনবেস্তমেন্ত লায়থোকহনবা; লৈবাক অনিমক্না ক্বালিতী শিপ্পিং; গ্রীন মেরিতাইম তেক্নোলোজী অমসুং শিপবিলদিংগী লমদা তেংবাং পীনবা, ইন্দিয়ান রেজিস্তর ওফ শিপ্পিং (আই.আর.এস.)দা গ্রান্ত তৌবা, রিকগনাইজ ওর্গনাইজেসন (আর.ও.)গী স্তেতস, মেরিতাইম ত্রেনিং অমসুং এজুকেসনগী লমশিংদা তেংবাং পীনবগীদমক ম্যুচেল কেপেবিলিতীশিং ফগৎহন্নবা এক্সপর্তিজ, পব্লিকেসন্স, ইনফোর্মেশন, দাতা অমদি স্তেতিসতিক্স একচেঞ্জ তৌনবা; মর্চেন্ত শিপ্পিং অমসুং মেরিতাইম ত্রান্সপোর্তকা মরী লৈনবা ৱাফমশিংগী লমদা তেংবাং পীনবা হেঙ্গৎহন্নবা রিসর্স অমসুং দিবেলপমেন্ত ; অমসুং মসিনা বাইলেতরেল অমসুং ইন্তরনেস্নেলগী থাক অনিমক্তা লৈবাক অনিমক্তা ম্যুচেল বেনিফিৎশিংগী খুদোংচাবশিংদা মখা তানা তেংবাং পীনবা হেঙ্গৎহল্লগনি অমদি চেৎশিলহল্লগনি। য়ুমফম দেনমার্ক অসি ভারতকী মরুওইবা ত্রেদিং পার্তনরশিংগী মরক্তা অমনি। ভারত্তা মরুওইবা দেনিশকী এক্সপোর্তশিংদা মেদিসিনেল/ফার্মাসীগী ওইবা পোৎলমশিং, পৱার জেনরেসন মেছিনরী, ইন্দস্ত্রীয়েল মেছিনরী, মেতেল ওর্স, ওর্গানিক কেমিকেলশিং অসিনচিংবা য়াওরি। দেনমার্কতা মরুওইবা ভারতকী এক্সপোর্তশিংদা এপ্পেরেল্স, ত্ক্সতাইলস/ফেব্রিক্স/য়ার্নস, রোদ ভেহিকল্স অমদি কম্পোনেন্তস, মেতেল গুদস, য়োৎ অমসুং স্তীল, ফুৎৱেয়র অমসুং ত্রাভেল গুদস য়াওরি। লৈবাক অনিগী মরক্তা বাইলেতরেল ত্রেদতা ইনোৎ পীনবা অমদি মেরিতাইম সেক্তরদা কোওপরেসন অমসুং কোওর্দিনেসন শোইহন্দনবা দেনমার্ক্কা লোয়ননা বাইলেতরেল য়ানা ৱারোল অমা চত্থনবা মসিনা প্রপোজ তৌরি ।
প্রধান মন্ত্রীনা হৌস্তোন্দা শ্রী সিদ্ধি ভিনায়ক লাইশং শঙ্গাখ্রে

প্রধান মন্ত্রী শ্রী নরেন্দ্র মৌদীনা তেক্সাসকী হৌস্তোন্দা শ্রী সিদ্ধি ভিনায়ক লাইশং অমসুং হৌস্তোন ইভেন্ত সেন্তরগী গুজরাতি সমাজ শঙ্গাখ্রে। ‘হাওদী মোদী’ থৌরমগী মতুং তেক্সাস ইন্দিয়ান ফোরম্না শিন্দুনা পাংথোকপা ইন্দিয়ান কমুনিতী রিসিপসন থৌরমদা মহাক শরুক য়াখি। প্রধান মন্ত্রীনা হৌস্তোন্দা ইতর্নেল গান্ধী ম্যুজিয়ম শানবা লৈবাক তৌবা হৌবগী খুদম ওইনবা প্লেক অমসু মায়খুম হাংদোকখি। শঙ্গাবগী থৌরম লোইরবা মতুং মীয়াম তিনখিবা অদুদা ৱা ঙাংলদুনা প্রধান মন্ত্রীনা মখোয়বু ‘হাওদী মোদী’ শিল-লাংবগীদমক থাগৎপা ফোংদোকখি। মহাক্না হায়খি, “ময়াম পুম্নমক্না ভারত-অমেরিকাগী লৈনরিবা মরীশিংগা মরি লৈননা মশেক-মঙাল লৈবা তুংলমচৎ অমগীদমক স্তেজ অমা শেমলে। ময়াম পুম্নমকপু ঐহাক্না থাগৎচরি।” ইতর্নেল গান্ধী ম্যুজিয়মগী মতাংদা ঙাংলদুনা প্রধান মন্ত্রীনা হায়খি মদুদি ম্যুজম অসি হৌস্তোন্দা মমল য়াম্লবা কলচরেল লেন্দমার্ক অমা ওইরগনি। প্রধান মন্ত্রীনা মখা তাখি, “মতম খরগী ওইনা ঐহাক হোৎনরিবা অসিগী শরুক ওইখি। মসিনা মহাত্মা গান্ধীগী ৱাখল্লোনশিং অদু নহাশিংগী মরক্তা শুংশোই শোইদনা পাম্নহল্লগনি।” য়ামদ্রবদা ইমুং মঙাবু লমকোইবা ওইনা ভারত্তা চৎনবা হায়নবা প্রধান মন্ত্রীনা ইন্দিয়ান কমুনিতীদা অপিল তৌখি। মখোয়না চৎপা মফম খুদিংদা মখোয়গী মমালোনগা শোক্ন-শম্ননবা মহাক্না ইন্দিয়ান-অমেরিকান কমুনিতীদা তকশিনখি।
পি.এম.না রেস ৱাকিং চেম্পিয়ন, প্রিয়ঙ্কা গোস্বামীনা সিলভর মেদল লৌরকপদা থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা বর্মিংহম ২০২২ কম্মনৱেল্থ গেমসতা রেস ৱাকিং চেম্পিয়ন, প্রিয়ঙ্কা গোস্বামীনা সিলভর মেদল লৌরকপদা থাগৎপা ফোঙদোকখ্রে। প্রধান মন্ত্রীনা ত্বিত তৌখি; “ঐখোয়গী লৈবাক্কী রেস ৱাকিং চেম্পিয়ন প্রিয়ঙ্কা গোস্বামীনা সিলভর মেদল লৌরকপদা থাগৎপা ফোঙদোকচরি। মেদল অসি লৌরকপনা মহাক্না স্পোর্তস অসি শান্ননীংবা পোক্নবা ভারত্তা লৈরিবা নহারোল কয়াদা ইথিল পীখি। মহাক্না তুংগী পুন্সিদা মাইপাকপগী অনৌবা পনখৈশিং য়ৌবা ঙম্বা ওইরসনু হায়না য়াইফ-মঙ্গোল পীজরি। #Cheer4India”
এন.ই.সি. কোর্পোরেসনগী চিয়রমেন দা. নোবুহিরো এন্দোগা লোয়ননা পাঙথোকপা প্রধান মন্ত্রীগী মীফম

প্রধান মন্ত্রী, শ্রী নরেন্দ্র মোদীনা মে ২৩, ২০২২দা তোকিওদা এন.ই.সি. কোর্পোরেসনগী চিয়রমেন দা. নোবুহিরো এন্দোগা উনখ্রে। প্রধান মন্ত্রীনা এন.ই.সি.না ভারতকী তেলিকম্ম্যুনিকেসন সেক্তরদা, মরু ওইনা চেনাই-অন্দমান এন্দ নিকোবর আইলেন্দ (সি.এ.এন.আই.) অমসুং কোচি-লক্ষদ্বীপ আইলেন্দ (কে.এল.আই.) ও.এফ.সি. প্রোজেক্তশিং পাইখৎপদা লৌখিবা থৌদাং অদুগীদমক থাগৎপা ফোঙদোকখি। মহাক্না প্রদক্সন লিঙ্ক ইনসেন্তিব (পি.এল.আই.) স্কিমগী মখাদা লৈরিবা ইনভেস্তমেন্তগী খুদোংচাবশিং অসিগী মতাংদসু পাউদমখি। মখোয়না ইন্দস্ত্রিএল দিবেলপমেন্ত, ইনফ্রাস্ত্রকচর, তেক্সেসন অমসুং লেবর য়াওনা ভারত্তা ইজ ওফ দুইং বিজিনেজ লৈহন্নবা পাইখৎলিবা রিফোর্ম কয়াগী মরমদা খন্নখি। মখোয়না ভারত্তা লৈরিবা অনৌবা অমসুং হৌগৎলক্লিবা তেক্নোলোজীশিং অসিগী খুদোংচাবশিং অসিগী মতাংদসু খন্নখি।
প্রধানন্ত্রীনা হিমাচল প্রদেশকী স্তেৎহুদ দেনা লাকপদা মফমদুগী মীয়ামদা য়াইফ-পাউজেল পীখ্রে

প্রধানমন্ত্রী শ্রী নরেন্দ্র মোদীনা হিমাচল প্রদেশকী স্তেৎহুদ দেনা লাকপদা মফম অদুগী মীয়ামদা য়াইফ-পাউজেল পীখ্রে। প্রধানমন্ত্রীনা হায়খি, “হিমাচল প্রদেশকী স্তেৎহুদ দেগা মরি লৈননা রাজ্য অসিগী মীয়ামদা হায়নীংঙাই লৈতনা য়াইফ-পাউজেল পীজরি। ঐনা রাজ্য অসিদা চাওখৎ-থৌরাং পুরকপা ওইরসনু হায়না থৌনীজরি।”
পি.এম.না নাগালেন্দগী মীয়ামদা মখোয়গী রাজ্য শেমখিবগী নুমিৎনা লাকপদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা নাগালেনগী মীয়ামদা মখোয়গী রাজ্য শেমখিবগী নুমিৎনা লাকপদা য়াইফ পাউজেল পীখ্রে। প্রধান মন্ত্রীনা ত্বিত তৌখি; “নাগালেনগী মীয়ামদা মখোয়গী রাজ্য শেমখিবগী নুমিৎনা লাকপদা য়াইফ পাউজেল পীজরি। থৌনা ফবা, হোৎনবা কনবা অমসুং চান্না-চিন্ননা মহৌশাগা লৈমিন্নরিবদা মীৎয়েং থম্লিবা নাগালেন্দগী চৎনবীদা ভারতনা য়াম্না চাউথোকচবা পোকই। ঐহাক্না তুংদা লাক্কদবা চহিশিংদসু নাগালেন্দনা মখা তানা চাউখৎপা ওইরসনু হায়না থৌনিজরি।”
পি.এম.না জুদো শান্নরোয় তুলিকা মান্না বর্মিংহম সি.দবল্যু.জি. ২০২২দা সিলভর মেদল লৌরকপদা থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা জুদো শান্নরোয় তুলিকা মান্না বর্মিংহম সি.দবল্যু.জি. ২০২২দা সিলভর মেদল লৌরকপদা থাগৎপা ফোঙদোকখ্রে। প্রধান মন্ত্রীনা ত্বিত তৌখি; “তুলিকা মান্না বর্মিংহম গেমসতা ঙান্থোইখ্রে! জুদোদা মহাক্না সিলভর মেদল লৌরকপা ঙমখিবগীদমক থাগৎপা ফোঙদোকচরি। মহাক্কী অখন্নরবা স্পোর্তিং কেরিয়রদা মেদল অসিনা অতোপ্পা মাইপাকপা অমগা হাপলরে। মহাক্কী তুংগী পুন্সিগীদমক য়াইফ-মঙ্গোল পীজরি।”
ভারতকী শন্দাইনা মরম  ওইদুনা মন্ত্রীমন্দলনা য়ু.এন. কনবেন্সন ওন ইন্তর্নেস্নেল সেত্তলমেন্ত এগ্রীমেন্তা খুৎয়েক পীনবদা অয়াবা পীখ্রে।

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারতকী শন্দাইনা মরম ওইদুনা য়ুনাইতেদ নেসন্স কনবেন্সন ওন ইন্তর্নেস্নেল সেত্তলমেন্ত এগ্রীমেন্ত (য়ু.এন.আই.এস.এ.), ২০১৯গী ওগস্ত ৭তা সিঙ্গাপুরদা নত্ত্রগা য়ুনাইতেদ নেসন্স হেদক্বাতরদা খুৎয়েক পীনবদা অয়াবা পীখ্রে। কান্নবা: কনবেন্সন অসি খুৎয়েক পীনবা অসিনা শেল থাদরিবশিংগী থাজবা হেঙ্গৎহল্লগনি অমদি ওল্তরনেতিব দিসপ্যুৎ রিজোলুসন (এ.দি.আর.)দা ইন্তর্নেস্নেল প্রেক্তিস হাপচিন্নবা ভারতকী ৱারেপ অদুগী মতাংদা মীরমগী শেল থাদবশিংদা পোজিতিব সিগনেল অমা ফংহল্লগনি। এ.দি.আর. মেকানিজমশিং প্রমোৎ তৌনবা খোংথাংশিং: ভারত্তা ইন্তর্নেস্নেল কম্মর্সিয়েলগী ৱায়েলদা পুক্নিং থৌগৎনবা, ৱায়েলগী কমপ্রিহেন্সিব ইকোসিস্তেম অমা ফোংদোক্নবা সরকারনা আইন্না য়াবা বোদী অমা ওইনা ন্যু দিল্লী ইন্তর্নেস্নেল অর্বিতেসন সেন্তর (এন.দি.আই.এ.সি.) লিংখৎলি। কম্মর্সিয়েল কোর্তস এক্ত, ২০১৫ অসি মখা তানা শেমদোক্লে অমদি অর্বিতেসন এন্দ কোন্সিলিয়েসন এক্ত, ১৯৯৬ মখা তানা শেমদোক্নবা হৌজিক হৌজিকমক আইনগী ওইবা থবক লৌখৎলি। খোংথাংশিং অসিনা এ.দি.আর. মেকানিজম ওফ অর্বিতেসন, কোন্সিলিয়েসন অমসুং মেদিয়েসনগী খুত্থাংদা ভারত্তা কম্মর্সিয়েল দিসপ্যুৎশিং, দোমেস্তিক অমসুং ইন্তর্নেস্নেলগী সেতলমেন্তকী মিৎয়েং অমগা লোয়ননা পুক্নিং থৌগৎলি। কেসশিংগী অক্নবা কেতাগোরীদা মেন্দতরী প্রি-ইন্সতিত্যুসন মেদিয়েসন অমসুং সেত্তলমেন্তগীদমক কম্মর্সিয়েল কোর্তস এক্ত, ২০১৫দা অনৌবা পন্দুপ (IIIA) হাপচিল্লে। য়ুম্ফম: য়ুনাইতেদ নেসন্সকী জেনরেল এসেমব্লীনা ২০১৮গী দিসেম্বর ২০দা তাইশিন্নবনা মরম ওইদুনা য়ুনাইতেদ নেসন্স কনবেন্সন ওন ইন্তর্নেস্নেল সেত্তলমেন্ত এগ্রীমেন্ত এদোপ্ত তৌখি। জেনরেল এসেমব্লীনা ওথোরাইজ তৌরি মদুদি কনবেন্সন অসিনা ২০১৯গী ওগস্ত ৭তা সিঙ্গাপুরদা পাংথোক্কদৌরিবা খুৎয়েক পীনবগী থৌরমদা খুৎয়েক পীননবা হাংদোক্লগনি অমদি “সিঙ্গাপুর কনবেন্সন ওন মেদিয়েসন” হায়না খঙনগনি।
প্রধান মন্ত্রীনা পোইলা বোইশাখ লাকপদা মীয়ামদা নুংঙাই য়াইফবা অমসুং শান্তিগী পাউজেল পীখরে

প্রধান মন্ত্রী, শ্রী নরেন্দ্র মোদীনা য়াইফরবা পোইলা বোইশাখ লাকপদা শুভো নবো বর্শো হায়না য়াইফ পাউজেল পীখরে! প্রধান মন্ত্রীনা অসুম্না ত্বীত তৌখিঃ “পোইলা বোইশাখকী য়াইফ পাউজেল পীজরি! মসিগী নুংঙাইরবা থৌরম্না বেঙ্গোলীগী মশক নাইরবা চৎনবী তাক্লি। লাক্কদৌরিবা চহিনা নুংঙাই য়াইফবা, শান্তি ওইবা মতম পুদুনা লাকপা ওইসনু। অদোমগী অপাম্বা খুদিংমক ফংবা ওইসনু”।
প্রধানমন্ত্রীনা জাতিগী নুপী মচাগী নুমিত্তা হৈ-শিংবা, থৌনা লৈবা অমসুং অখাং কনবগীদমক্তা নুপী মচাশিংদা সেলুৎ তৌখ্রে

প্রধানমন্ত্রী শ্রী নরেন্দ্র মোদীনা জাতিগী নুপী মচাগী নুমিত্তা হৈ-শিংবা, থৌনা লৈবা অমসুং অখাং কনবগীদমক্তা নুপী মচাশিংদা সেলুৎ তৌখ্রে। প্রধানমন্ত্রীনা হায়খি, “ঐখোয়না হৈথোই-শিংথোইবী, থৌনা লৈবী অমসুং অখাং কনবী নুপী মচাশিংদা সেলুৎ পীজরি। তোঙান তোঙানবা লমশিংদা নুপী মচাশিংনা শরুক য়ারকপদা ঐখোয়না চাওথোকচবা পোকই।”
প্রধান মন্ত্রীনা ওনমগী কুম্মৈনা লাকপদা কেরলগী মীয়ামদা অমত্তা ওইনা পুন্সিন্নবা ফোংদোকখ্রে

প্রধান মন্ত্রী শ্রী নরেন্দ্র মোদীনা ওনমগী শেংলবা কুম্মৈনা লাকপদা কেরলগী মীয়ামদা অমত্তা ওইনা পুন্সিন্নবা ফোংদোকখ্রে। প্রধান মন্ত্রীনা হায়খি, “ওনমগী শেংলবা কুম্মৈ অসিনা কেরলগী মীয়ামনা নুমিৎ খরনিগী মমাংদগী মায়োক্নরক্লিবা অৱাবশিং অসিবু খাংবা ঙম্নবা থৌনা পীনবীবা ওইসনু। লৈবাক অপুনবনা কেরলগা লোইননা চৎমিন্নরি অমসুং কেরলগী মীয়ামগী হরাও তয়াম্বা অমসুং চাউখৎপা পুরকপা ওইরসনু।”
য়ুহা হাখিবা মতুংদা কত্চনা চাওখৎলকপগী ভিদিও পি.এম.না সেয়র তৌখ্রে

প্রধান মন্ত্রী, শ্রী নরেন্দ্র মোদীনা য়ুহা হাখিবা মতুংদা কত্চ, গুজরাতনা লিখৎলক্তুনা ইন্তস্ত্রী, লৌউ শিংউ, তুরিজম্নচিংবগী মচিন তুমখৎলক্লিবা মফম অমা ওইরকপগী ভিদিও অমা সেয়র তৌরকখ্রে‍। ভিদিও অদু মোদী স্তোরী ত্বীত্তর হেন্দলনা ত্বীত তৌরকখিবনি অমদি মীয়াম্না মতমদুগী গুজরাতকী মুখ্য মন্ত্রী শ্রী নরেন্দ্র মোদীগী মশক থোকপা থবক্কী মরমদা ঙাঙনখি‍। কত্চপু য়ুহা হাখিবা মতুংদা পুম্নৌ নৌবা শেমগৎলকপগীদমক মীয়াম্না মতমদুগী গুজরাত সি.এম.বু থাগৎনখি‍। প্রধান মন্ত্রীনা ত্বীত তৌরকখিবদা: “২০০১গী য়ুহা হাবা মতুংদা, মীওই খরনা কত্চপু লৌখৎপা য়াররোইবদা ওইনা নাথৈখি‍। কত্চ অমুক হন্না লিখৎলকপা ঙম্লরোই হায়না মখোয়না হায়খি, অদুবু চীংনরিবা মীওইশিংদুনা কত্চকী থৌনাবু হন্থনা য়েংখিবনি‍। মতম ইচঙ চঙদনা, কত্চনা হৌগৎলক্তুনা খ্বাইদগী খোঙজেল য়াঙনা চেনখৎলক্লিবা দিস্ত্রিক্ত অমা ওইরকখি‍।”
গুজরাতকী হান্নগী মন্ত্রী শ্রী দেবনন্দভাই সোলানকিনা লৈখিদবদা প্রধান মন্ত্রীনা অৱাবা ফোংদোকখ্রে

গুজরাতকী হান্নগী মন্ত্রী শ্রী দেবনন্দভাই সোলানকিনা লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে৷ ত্বিত অমদা, প্রধান মন্ত্রীনা অসুম্না ফোংদোকখি : "গুজরাতকী হান্নগী মন্ত্রী শ্রী দেবনন্দভাই সোলানকিনা লৈখিদবা অসিনা অসুক্কী মতিক নুংঙাইহন্দ্রে৷ ময়ামগীদমক মহাক্না লৌরম্বা থৌদাং অদু মতম পুম্নমক্তা নিংশিংদুনা লৈহৌরগনি৷ লৈখিদ্রবা থৱাইনা শান্তি লৈনা লৈরুনবগীদমক ঐনা ইশ্বরগী মফমদা থৌনিজরি অমসুং ইমুং-মানুংগী অৱাবদা শরুক য়াজরি….ওম শান্তি!"
মন্ত্রীমন্দলনা নেস্নেল কম্মিসন ফোর সফাই কর্মচারীগী মতম ৩১.০৩.২০১৯দগী চহী অহুম মখা তানা শাংদোক্নবা অয়াবা পীখ্রে

কেন্দ্রগী মন্ত্রীমন্দলনা নেস্নেল কম্মিসন ফোর সফাই কর্মচারী (এন.সি.এস.কে.)গী মতম ৩১.০৩.২০১৯দগী চহী অহুম মখা তানা শাংদোক্নবা অয়াবা পীখ্রে শক্তমশিং: এন.সি.এস.কে. অসি এন.সি.এস.কে. এক্ত ১৯৯৩গী প্রোবিজনগী মতুং ইন্না ১৯৯৩দা অহানবা ওইনা ৩১.০৩.১৯৯৭ ফাওবগী লিংখৎখি। তুংদা এক্ত অসি চৎনবগী মতম ৩১.০৩.২০০২ ফাওবা অমসুং মদুগী মতুং ২৯.০২.২০০৪ ফাওবা শাংদোকখি। এন.সি.এস.কে. এক্ত অসি ২৯.০২.২০০৪দগী থিংজিনগদবনি। মদুগী মতুংদা এন.সি.এস.কে. মতম অসি অসি নন-স্তেত্যুতোরী বোদী অমা মতম মতমগী ওইনা শাংদোক্তুনা লাক্লি। হৌজিক লৈরিবা কম্মিসন অসিগী মতম অসি ৩১.০৩.২০১৯ ফাওবনি। চাউনা থেংনরিবা: প্রপোজেল অসিনা সফাই কর্মচারী অমসুং খুৎনা শেংদোক চামথোকপগী থবক তৌরিবা মীওইশিংদা মরুওইনা কানবা ফংলগনি মরমদি এন.সি.এস.কে.না মখোয়গী য়াইফনবা অমসুং থাক হেঙ্গৎহন্নবা থবক তৌগনি। ৩১.০১.২০১৯গী মতুং ইন্না এম.এস. এক্ত সর্ভেগী মখাদা শকখঙলবা খুৎনা শেংদোক চামথোকপগী থবক তৌরিবা মীওইশিংগী মশিং অসি ১৪২২৬নি অমদি নীতি আয়োগকী য়াথং মতুং ইন্না সোসিয়েল জস্তিজ অমসুং এমপৱার্মেন্ত মন্ত্রালয়না চত্থখিবা নেস্নেল সর্ভেগী মখাদা মশিং অসি ৩১১২৮ ওইরি। য়ুমফম: এন.সি.এস.কে.না সফাই কর্মচারীশিংগী য়াইফনবা, সফাই কর্মচারীশিংগী হৌজিক লৈরিবা ৱেলফেয়র প্রোগ্রামশিং নৈননবা অমসুং তশেংনা খঙদোক্নবা অখন্নবা প্রোগ্রামগী মখাদা সরকারদা মসিগী রিকমেন্দেসন পীরি। অদুম ওইনমক সরকারনা সফাই কর্মচারীশিংগী থাক হেঙ্গৎহন্নবগীদমক খোংথাং কয়া অমা লৌখৎলি, অদুবু মখোয়না সমাজগী ওইনা, শেল-থিমগী ওইনা অমসুং মহৈ মশিংগী ওইবা মওংদা মায়োক্নরিবা খুদোংচাদবশিং অদু লোইশিনহনবদা মতম চংখিগনি। মরম অদুনা সফাই কর্মচারীশিংগী য়াইফনবগীদমক অমসুং লৈবাক অসিদা খুৎনা শেংদোক চামথোকপগী থবক তৌবগী থৌওং অসি মপুং ফানা ইরিদিকেৎ থৌনবা সরকারনা মশিং য়াম্লবা ইন্তর্বেন্সনশিং অমসুং ইনিসিয়েতিবশিং মখা তানা মোনিতর তৌবা মথৌ তারি হায়বা সরকারনা ফাওরি। মরম অদুনা মন্ত্রীমন্দলনা নেস্নেল কম্মিসন ফোর সফাই কর্মচারী (এন.সি.এস.কে.)গী মতম ৩১.০৩.২০১৯দগী চহী অহুম মখা তানা শাংদোক্নবা হায়জরকপা অদু অয়াবা পীখ্রে।
পি.এম.না ইং কুমজা ২০২০ অমসুং ২০২১গী নারী শক্তি পুরস্কার এৱার্দীশিংগা ৱারী শাখ্রে

প্রধান মন্ত্রী শ্রী নরেন্দ্র মোদীনা ঙসি লোক কল্যান মার্গতা ইং কুমজা ২০২০ অমসুং ২০২১গী নারী শক্তি পুরস্কার এৱার্দীশিংগা লোয়ননা ইন্তরেক্তিব সেসন অমা পাঙথোকখ্রে। ৱারী-ৱাতায় শাবা অসিনা প্রধান মন্ত্রীনা নুপীদা শক্তি পীনবা লেপ্পা লৈতনা পাইখৎলিবা খোঙথাংশিং অসিগী খুদম অমা ওইখি। প্রধান মন্ত্রীনা এৱার্দীশিংবু মখোয়না তৌখিবা শীংথানীংঙাই ওইবা থবক্কীদমক থাগৎপা ফোঙদোকখি, মহাক্না মখা তারদুনা মখোয়না খুন্নাই অমদি লৈবাক অসিগীদমক শরুক তম্লি হায়খ্রে। মহাক্না মখোয়গী থবক-থৌরমদা সর্ভিসকী ৱাখল্লোন অমা য়াওই, মখোয়গী থবক্তা ইন্নোভেসনসু ময়েক শেংনা উবা ফংই হায়না ফোঙদোকখি। মহাক্না মখা তারদুনা ঙসি নুপীশিংনা য়ৌবা ঙমদবা সেক্তর অমত্তা লৈতে অমসুং মখোয়না লৈবাক অসিবু চাউথোকচবা পোকহল্লি হায়খ্রে। প্রধান মন্ত্রীনা সরকার অসিনা নুপীশিংগী মতিক-ময়াই পুথোক্নবা মাইকৈদা থবক পাইখৎলি, অমসুং পোলিসীশিং শেমদুনা অসিগুম্বা মতিক-ময়াই অসি মশক খঙদোক্লি হায়খ্রে। মহাক্না ফেমিলি লেবেলদা ৱারেপ লৌবদা নুপীশিংবু মদুগী শরুক অমা ওইহনবা ঙম্বা হায়বা অসি মরু ওই, মসিনা মখোয়গী ইকনোমিক এম্পাৱরমেন্ত তৌবা ঙমগনি হায়খ্রে। প্রধান মন্ত্রীনা আজাদী কা অমৃত মহোৎসব পালন তৌরিঙৈদা সরকারনা ‘সবকা প্রয়াস’তা মীৎয়েং থম্বগী মতাংদা ফোঙদোকখি। মহাক্না ভোকেল ফোর লোকেল অসিগুম্বা সরকারগী খোঙথাংশিংনা মাইপাকপা অসি নুপীনা শরুক তম্বগী মখা পোল্লি হায়নসু ফোঙদোকখি। এৱার্দীশিংনা লৈবাক অসিগী মকোক থোংবা লুচিংবশিংনা তাবগদবা অদুগুম্লবা ফম্পাক অমা মখোয়দা পীবীবগীদমক পি.এম.বু থাগৎপা ফোঙদোকখি। মখোয়না প্রধান মন্ত্রীগা উনবগী খুদোংচাবা অমা ফংবা অমসুং মখোয়না মহাক্কা ৱারী শাবআ ফংজবা অসি মখোয়গী ওইনা মঙফাওনবনি হায়না মখা তাখি। মখোয়গী থবক-থৌরমশিংদা চাউনা মতেং ওইখিবা সরকারগী থৌরাংশিংসু থাগৎখি। মখোয়না হৌজিক ফাওবদা চংশিল্লক্লিবা খোঙচৎ অমদি মখোয়না তৌখিবা থবক্কী মতাংদা কুপ্না থমখি। মখোয়না থবক তৌরিবা লম অসিগা মরী লৈননা ইনপুৎ অমদি সজেসন কয়ামরুমসু পীখি।
প্রধান মন্ত্রীনা শক্নাইরবা কোমেদিয়ন, রাজু শ্রীবাস্তব লৈখিদবদা নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা শক্নাইরবা কোমেদিয়ন, রাজু শ্রীবাস্তব লৈখিদবদা নুংঙাইতবা ফোংদোকখ্রে প্রধান মন্ত্রীনা অসুম্না ত্বীত তৌখিঃ “রাজু শ্রীবাস্তবনা মহাক্কী নোক্নিংবা ফাগী, পোজিতিবিতী অমসুং মোমোন মীনোক্না ঐখোয়গী পুন্সিদা মঙাল হাপ্পীরমখি। মহাক য়াম্না ঙন্না ঐখোয়গী মরক্তগী চৎখ্রে, অদুবু মহাক্না চহি কয়াসিদা পাংথোক্লম্বা থবক কয়ানা মরম ওইরগা মশিং থীঙমদ্রবা মীওই কয়াগী থম্মোইনুংদা মহাক্না অদুমক লৈখিগনি। মহাক্না লৈখিদবসি তসেংনা য়াম্না নুংঙাইতে। মহাক্কী ইমুং-মনুং অমসুং পামজবশিংগী অৱাবদা ঐহাক্না শরুক য়াজরি। ওম শান্তি”।
প্রধান মন্ত্রীনা লৈখিদ্রবা রাম বিলাস পাসৱান জীবু মহাক্কী মপোক কুমোন্দা নিংশিংখ্রে

প্রধান মন্ত্রী, শ্রী নরেন্দ্র মোদীনা লৈখিদ্রবা রাম বিলাস পাসৱান জীবু মহাক্কী মপোক কুমোন্দা নিংশিংখ্রে অমসুং মহাক অসি ভাররতকী হৈশিংলবা পার্লিয়ামেন্তরীয়ন অমসুং এদমিনিস্ত্রেতর ময়ামগী মরক্তা অমনি হায়না হায়খ্রে। ত্বীত অমদা, প্রধান মন্ত্রীনা হায় মদুদি, “ঙসি অসি ঐহাক্কী মরুপ লৈখিদ্রবা রাম বিলাস পাসৱান জীগী মপোক কুমোন্নি। মহাক্না লৈরিঙৈ মতম অদু ঐহাক্না য়াম্না নিংশিংজৈ। মহাক অসি ভারতকী হৈশিংলবা পার্লিয়ামেন্তরীয়ন অমসুং এদমিনিস্ত্রেতর ময়ামগী মরক্তা অমনি। মহাক্না প্রজা মীয়ামগীদমক্তা অমসুং তোল্ল-তারবশিংগীদমক লৌখিবা থৌদাংশিংবু নিংশিংদুনা লৈহৌরগনি”।
প্রধান মন্ত্রীনা শ্রী প্রকাশ সিংহ বাদলনা হকচাং ফনা লৈনবা অমসুং অথুবদা নাবা ফগৎলক্নবগীদমক থৌনিখ্রে

প্রধান মন্ত্রী, শ্রী নরেন্দ্র মোদীনা মকোক থোংবা লুচিংবা শ্রী প্রকাশ সিংহ বাদলনা হকচাং ফনা লৈনবা অমসুং অথুবদা নাবা ফগৎলক্নবগীদমক থৌনিখ্রে। প্রধান মন্ত্রীনা ত্বিত তৌখি: “শ্রী প্রকাশ সিংহ বাদলজীনা হকচাং ফনা লৈনবা অমসুং অথুবদা নাবা ফগৎলক্নবগীদমক ঐহাক্না থৌনিজরি।”
প্রধান মন্ত্রীনা মহারাজা সুহেলদেব মেমোরিএল অমসুং চিত্তৌরা পাৎকী চাওখৎ থৌরাংগী থবক্কী উরেপ উয়ুং তম্লগনি

প্রধান মন্ত্রী, শ্রী নরেন্দ্র মোদীনা ২০২১গী ফেব্রুৱারী ১৬কী অয়ুক পুং ১১:০০ তাবা মতমদা ভিদিও কনফরেন্সগী খুত্থাংদা মহারাজা সুহেলদেব মেমোরিএল অমসুং চিত্তৌরা পাৎকী চাওখৎ থৌরাং থবক্কী উরেপ উয়ুং তম্লগনি । উত্তর প্রদেশকী বাহরাইচতা পাকথোক্কদৌরিবা থৌরম অসিনা মহারাজা সুহেলদেবু নিংশিংহগল্লি। য়ু.পি.গী মুখ্য মন্ত্রী শ্রী য়োগী অদিত্যানাথসু থৌরম অসিদা শরুক য়াগনি। মপুং ফাবা প্রোজেক্ত অসিদা মহারাজা সুহেলদেবগী মীতম য়ুংখৎপা অমসুং লমকোইবশিংগী মফমশিং মদুদি কেফেরিয়া, মীথুংশঙ অমসুং অঙাংশিংগী লমপাক য়াওরি। মহারাজা সুহেলদেবগী কত্থোকপা অমসুং লৈবাকপু নিংজবা অসিনা মীয়ামগী পুক্নিং থৌগৎনিঙাইনি অমসুং মহাক্কী নিংশিং খুদমগী মফম শেমগৎপা অসিনা লৈবাক অসিদা মহারাজা সুহেলদেবগী মথৌনা লৈবা অসি হেন্না মীয়ামদা উৎলি। মসিনা লমকোইবশিংগী পুক্নিং হেন্না চিংশিন্নবা মরম ওইরি।
প্রধান মন্ত্রীনা গুজরাৎকী কবি দাদুদান গাদভী লৈখিদবদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা গুজরাতী লোন্দা শৈরেং ইবা শক্নাইরবা কবি পদ্মা শ্রী দাদুদান গাদভীনা লৈখিদবদা অৱাবা ফোংদোকখ্রে। শ্রী মোদীনা মহাক্কী ত্বীৎ অমদা কবি দাদ বাপুনা খুনুংগী লিতরেচরগী হীরমদা পাংথোক্লম্বা থবকশিংবু মতম পুম্বদা নীংশিংনরগনি হায়না ফোংদোকখি। “লৈখিদ্রবগী থৱাইবু ইশ্বরনা শান্তি ওইনা লৈহনবা ওইসনু” হায়না প্রধান মন্ত্রীনা হায়খি।
পি.এম.না মোর্বীদা ওইরিবা ফীভম য়েংশিন্নবা অৱাংবা থাক্কী মীফম পাঙথোকখ্রে

প্রধান মন্ত্রী শ্রী নরেন্দ্র মোদীনা ঙসি ঙল্লিঙৈদা গান্ধীনগরদা লৈবা রাজ ভবন্দা মোর্বীদা ওইরিবা ফীভম য়েংশিন্নবগী অৱাংবা থাক্কী মীফম অমা পাঙথোকখ্রে‍। প্রধান মন্ত্রীগী মফমদা মোর্বীদা লাইবক থিবা থৌদোক অদু থোকখ্রবা মতুংদগী মী কন্নবা অমদি তেংবাং পীনবগীদমক চঙশিল্লিবা ওপরেসনশিংগী মরমদা পাউদমখি‍। লাইবক থিবা থৌদোক অদুগা মরী লৈনবা ৱাফম খুদিংমক খন্নখি‍। প্রধান মন্ত্রীনা অৱা-অনা তারবশিংদা পাংবা য়াবা তেংবাংশিং ফংহনবদা পুক্নিং চঙনবা ৱাফম অমুক্কা হন্না থমখি‍। অৱাংবা থাক্কী মীফম অদু সি.এম. ভুপেন্দ্র ভাই পতেল, এম.ও.এস. হোম হর্স সঙ্ঘবী, গুজরাতকী চীফ সেক্রেতরী অমসুং দি.জি.পি.গা লোয়ননা স্তেত অদুগী হোম দিপার্তমেন্ত অমসুং গুজরাত স্তেত দিজাস্তর মেনেমজেন্ত ওথোরিতীগী য়াওনা মকোক থোংবা ওফিসিএলশিংনা শরুক য়াখি‍।
নেস্নেল ভোতর্স দেনা লাকপদা প্রধান মন্ত্রীনা মীয়ামদা নুংঙাইবা ফোংদোকখ্রে

নেস্নেল ভোতর্স দেনা লাকপদা প্রধান মন্ত্রী শ্রী নরেন্দ্র মোদীনা মীয়ামদা নুংঙাইবা ফোংদোকখ্রে। প্রধান মন্ত্রীনা হায়খি, “নেস্নেল ভোতর্স দেনা লাকপদা নুংঙাইবা ফোংদোকচরি। মসি লোকেল, স্তেত অমসুং নেস্নেলগী থাক্তা দেমোক্রেতিক প্রোসেসশিংদা শুংশোয় শোয়দনা শরুক য়াদুনা ঐখোয়গী দেমোক্রেসী মখা তানা মপাঙ্গল কনখৎহন্নবগী মায়কৈদা ঐখোয়গী ৱারেপ অদু হেন্না চেৎশিনহন্নবা নুমীৎ অমনি। অদোমগী অসিগুম্বা খোংথাংনা অনৌবা ভারত অমা শেম্বদা মতেং ওইগনি। ঐহাক্না লমদম খুদিংমক্কী মীয়াম্বু ভোতর রেজিস্ত্রেসনদা এৱারনেস পাংথোক্নবা খঙহনজরি অখন্ননা মমাংদা হান্ননা তৌখিদ্রিবা ঐহাক্কী নহা ওইরিবা মরূপশিংবু ভোতর ওইনা মখোয় মশানা মশাবু রেজিস্তার তৌনবা হায়জরি। থাদখিবা ভোৎ খুদিংমক্না ঐখোয়গী দেমোক্রেতিক ফেব্রিক হেঙ্গৎহল্লি।”
কেবিনেৎনা ভারত অমসুং য়ু.কে.না গ্লোবেল ইন্নোভেসন পার্ত্নরশিপকী এম.ও.য়ু. খুৎয়েক পীনখিববু এক্স-পোস্ত ফেক্তোগী অয়াবা পীখ্রে

প্রধান মন্ত্রী, শ্রী নরেন্দ্র মোদীনা লুচিংবা কেন্দ্রগী কেবিনেৎনা ভারত সরকারগী এক্সতর্নেল এফিয়র্স মন্ত্রালয় অমসুং য়ুনাইতেদ কিংদমগী কম্মনৱেল্থ অমসুং দিভেলপমেন্ত ওফিসনা গ্লোবেল ইন্নোভেসন পার্ত্নরশিপ (জি.আই.পি.)গী মেমোরেন্দম ওফ অন্দর্স্তেন্দিংদা (এম.ও.য়ু.) খুৎয়েক পীনখিববু এক্স-পোস্ত ফেক্তোগী অয়াবা পীখ্রে। পান্দমঃ এম.ও.য়ু. অসিগী খুত্থাংদা, ভারত অমসুং য়ু.কে.না গ্লোবেল ইন্নোভেসন পার্ত্নরশিপ হৌদোকপদা য়ানখি। জি.আই.পি.না ভারতকী অনৌবা পুথোকপা মীওইশিংদা মখোয়গী থৌওং/পোত্থোকশিংবু অতোপ্পা লৈবাকশিংদা পাকথোক-চাউথোকহনবদা তেংবাংদুনা মখোয়বু অনৌবা কৈথেল খঙদোকপা অমসুং মরোমদোম লেপচবা ঙমহনগনি। জি.আই.পি. ইন্নোভেসন্না সস্তেনেবল দিভেলপমেন্ত গোল (এস.দি.জি.)গা মরী লৈনবা সেক্তরশিংদা মিৎয়েং চঙদুনা কান্নবা ফংগদবা লৈবাকশিংদা মখোয়গী এস.দি.জি.শিং ফংহনবদা তেংবাংগনি। পার্ত্নরশিপ অসিনা সীদ ফন্দিং, গ্রান্ত, ইনভেস্তমেন্ত অমসুং তেক্নিকেল ওইবা তেংবাংগী খুত্থাংদা ভারতকী ওন্তোপ্রিনর অমসুং ইন্নোভেতরশিংবু মখোয়গী চাউখৎপা পুরক্নবা অনৌবা ৱারোইশিনশিংবু চাউখৎলক্লিবা লৈবাকশিং খন্দুনা মদুদা চাংয়েং তৌবা অমসুং পাকথোক-চাউথোকপদা শৌগৎকনি। জি.আই.পি.গী মখাদা খনগৎলবা অনৌবা থৌওংনা সস্তেনেবল দিভেলপমেন্ত গোল ফংবগী খোঙজেল য়াঙখৎহনগনি অমসুং পীরামিদ পোপ্যুলেসনগী বেজতা কান্নহন্দুনা মসিবু ফংগদৌরিবা লৈবাকশিংদা মান্নবা থাক অমসুং থৌওং অসিগী শরুক ওইবা ফংহনগনি। জি.আই.পি.না অনৌবা থৌওংবু ঙমখৈ লান্না পীননবগীদমক্তা মীয়ামগী ই.-মার্কেৎ প্লেস (ই.-বাজার) অমসু শেমগৎকনি অমসুং নুং-পান ফাওনা উবা অমসুং থাজবা য়াবগী ৱাখল্লোন লৈহন্নবগীদমক্তা মহৈদা য়ুম্ফম ওইদুনা মহৈদুবু নৈনবগী থৌওংদা মিৎয়েংসু চঙগনি।
ভারত অমসুং আফগানিস্তান্না অমত্তা ওইনা অমসুং শেয়র রিজোল্বকা লোয়ননা পুন্না কোবিদ-১৯ থেংনগনি হায়না প্রধান মন্ত্রীনা হায়খ্রে

ভারত অমসুং আফগানিস্তান্না অমত্তা ওইনা অমসুং শেয়র রিজোল্বকা লোয়ননা পুন্না কোবিদ-১৯ থেংনগনি হায়না প্রধান মন্ত্রী শ্রী নরেন্দ্র মোদীনা ঙসি হায়খ্রে। প্রধান মন্ত্রী মোদীনা আফগানিস্তান্দা মরুওইবা হিদাক-লাংথকশিং হায়দ্রোক্সীক্লোরোক্বিন, পেরাসিতামোল অমসুং অতোপ্পা পোৎলমশিং ফংহনবগীদমক ভারতপু তৌবীমল খঙবা উৎলকপা আফগানিস্তানগী রাস্ত্রপতি দা. অশরফ ঘানীগী ত্বিৎ অমা পাউখুম পীখি। আফগানিস্তানগী রাস্ত্রপতিদা পাউখুম পীরদুনা প্রধান মন্ত্রী মোদীনা ত্বীৎ অমদা হায়খি, “ভারত অমসুং আফগানিস্তান্না হিস্তরী, জিওগ্রাফী, অমসুং সংস্কৃতিদা য়ুম্ফম ওইবা অখন্নবা মরূপ ওইবগী মরী অমা শেয়র তৌরি। শাংলবা মতমদগী ঐখোয়না তেরোরিজমগী মায়োক্তা পুন্না লান্থেংনরি। ঐখোয়না মদুগা মান্ননা অমত্তা ওইনা অমসুং শেয়র রিজোল্বকা লোয়ননা পুন্না কোবিদ-১৯ থেংনগনি।”
প্রধান মন্ত্রীনা মমিং লৈরবা তমিল অইবা, থিরু অঝা ভলিয়প্পাগী মফমদা মহাক্কী মপোক কুমওন্দা ইকায় খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা মমিং লৈরবা তমিল অইবা, থিরু অঝা ভলিয়প্পাগী মফমদা মহাক্কী মপোক কুমওন্দা ইকায় খুম্নবা উৎখ্রে। প্রধান মন্ত্রীনা অসুম্না ত্বীত তৌখি: “ঐহাক্না থিরু অঝা ভলিয়প্পাগী মপোক কুমওন্দা মহাক্কী মফমদা ইকায় খুম্নবা উৎচরি। মহাকপু মহাক্কী নীংথিরবা শৈরাং অমসুং মহাক্না ইরম্বশিংগীতা নত্তনা মহাক্না পুৱারী, নাৎ অমসুং লিতরেচরবু অঙাংশিংনা পাম্নহন্নবা হোৎনবরম্বগীদমক্তসু মীয়াম্না নীংশিংলি। মহাক্কী থবকশিংনা হৌজিক্কী মতমদা ফাওবা ইথিল পীরি”।
প্রধান মন্ত্রীনা নোংমাইজিং নুমীৎকী জনতা কার্ফিয়ুবু শৌগৎপগীদমক তোঙান-তোঙানবা লমশিংগী মীয়ামবু থাগৎখ্রে

প্রধান মন্ত্রী শ্রী নরেন্দ্র মোদীনা কোরোনা ভাইরস কোবিদ-১৯ শন্দোরকপা থিংনবা হোৎনরকপা অমদা হন্দক্কী লাক্লিবা নোংমাইজিং নুমীৎ মার্চকী তাং ২২গী জনতা কার্ফিযুগী খোংথাংবু শৌগৎনবগীদমক অমত্তা ওইবগী মায়কৈদা তোঙান-তোঙানবা লমশিংগী মীয়াম্না হোৎনরিবশিং অদু থাগৎপা ফোংদোকখ্রে। তোঙান-তোঙানবা লমশিং অমসুং ওর্গনাইজেসন কয়াগী ইনফ্লুয়েন্সর অমসুং এচিবরশিংনা জনতা কার্ফিয়ুবু শৌগৎলদুনা মাংলোমদা থোরক্লি অমদি মখোয়না মসিবু ইফেক্তিব ওইহন্নবা জাতিদা অমত্তা ওইনা পুন্সিন্নবা তকশিনখি।
মন্ত্রীমন্দলনা লেবর ৱেলফেয়র ওর্গনাইজেসনগী মখাদা অনৌবা মেদিকেল কোলেজ অমা লিংখৎনবগীদমক করমা, ঝারখন্দগী সেন্ত্রেল হোস্পিতাল পীখিবদা অয়াবা পীখ্রে

প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা লেবর ৱেলফেয়র ওর্গনাইজেসনগী মখাদা লৈবা করমা, ঝারখন্দগী সেন্ত্রেল হোস্পিতালবু মসিগী লম অমসুং শঙলেনশিং য়াওনা মমল লৌদনা সরকারদা পিথোকপদা অয়াবা পীখ্রে। মসিগী পান্দম অসি মেদিকেল কোলেজ লিংখৎপগা মরি লৈননা কেন্দ্রনা পুথোকপা স্কিম (সি.এস.এস.)গী মখাদা অনৌবা মেদিকেল কোলেজ অমা শাবনি। মসিনা লৈরিবা দিস্ত্রিক্ত/রেফরেল হোস্পিতালশিংগা মরি লৈনগনি অমসুং লমদম অসিগী মীয়ামগী হকশেলগী মথৌ তাবশিং মপুং ফাহনগনি। থবক পাইখৎকদবা লালোং অমসুং পান্দমঃ কেন্দ্রগী হোস্পিতাল অসি মসিগী লম অমসুং শঙলেনশিংগা লোইননা থা অহুমগী মনুংদা ঝারখন্দ সরকারদা শিন্নখ্রগনি। স্তাফ ত্রান্সফর/এবজোর্পসন্নচিংবা য়াওনা অতৈ হিরমশিংদা মীৎয়েং থমদুনা লেবর অমসুং ইমপ্লোইমেন্ত মন্ত্রালয় অমসুং রাজ্য সরকারগী মরক্তা য়ান-চেরোলদা খুয়েক পীনগনি। মরু ওইবা শাফুঃ ৱাফম অসিদগী লৈবাক অসিদা চহি খুদিংগী ত্রেনিং ফংলবা দাক্তরশিংগী মশিং নীংথিজনা হেনগৎলগনি। মসিনা মরম ওইদুনা লমদম অসোমদা মীচম মীয়ামদা ফংহল্লিবা হকশেলগী থবকশিং ফগৎহনবদা মতেং ফংলগনি। বেনিফিসরীঃ মসিদগী করমা, ঝারখন্দা লৈরিবা অমসুং মনাক নকপদা লৈবা মীয়াম্না হেন্না ফবা হকশেলগী খুদোংচাবশিং ফংলগনি। য়ুম্ফমঃ লেবর অমসুং ইমপ্লোইমেন্ত মন্ত্রালয়না মসিগী হোস্পিতালশিং অমসুং দিস্পেন্সরীশিংগী খুৎথাংদা অকক্নবা কাংলুপ খরগী শিন্মীশিং অমসুং মখোয়গী মখা পোনবশিংদা হকশেলগী থবকশিং ফংহল্লি। করমা, ঝারখন্দগী মাইকা মাইন/বীরিগী শিন্মীশিংগী মথৌ তাবশিংবু মপুং ফাহন্নবগীদমক লেবর অমসুং ইমপ্লোইমেন্ত মন্ত্রালয়না মফম অদুদা ফমুং ১৫০ থাবা হোস্পিতাল (হায়রিবা মফম অদুদা ফমুং ৫০ থাবা তি.বি. হোস্পিতাল য়াওনা) লিংখৎলি। ঝারখন্দ সরকারনা লমদম অসিদা অনৌবা মেদিকেল কোলেজ অমা লিংখৎনবগীদমক্তা করমাগী সেন্ত্রেল হোস্পিতালবু মসিগী লম অমসুং শঙলেনশিং য়াওনা মমল তিংদনা লৌশিন্নবগীদমক ৱাফম অমা পুখৎলকখিবনি।
পি.এম.না শুশিলা দেবি লিকমাবমনা কম্মনৱেল্থ গেমস ২০২২দা নুপীগী জুদোদা সিলভর মেদল লৌরকপদা থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা শুশিলা দেবি লিকমাবমনা বর্মিংহমদা পাঙথোকপা কম্মনৱেল্থ গেমস ২০২২দা নুপীগী জুদোদা সিলভর মেদল লৌরকপদা থাগৎপা ফোঙদোকখ্রে। ত্বিত অমদা প্রধান মন্ত্রীনা হায়খি; “শুশিলা দেবি লিকমাবমগী থোইদোক-হেন্দোকপা পর্ফোরমেন্স অদুদা অপেনবা পোকই। মহাক্না সিলভর মেদল লৌরকপদা নুংঙাইবা ফোঙদোকচরি। মহাক্না শীংথানীংঙাই ওইবা স্কিল অমসুং অখাং কনবা অদু উৎখি। মহাক্কী তুংগী পুন্সিগীদমক য়াইফ-মঙ্গোল পীজরি।”